EkBass/fiwiki-20250220-pages-articles huggingface dataset:
Busiris (Herakleopolites)

Busiris ( tai Bousiris, ) eli Per-Usir () oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Herakleopoliteen nomokseen. Busiris sijaitsi lähellä Krokodeilopolista eli Arsinoea eli nykyistä Al-Fayyumin seutua, sekä Herakleopolis Megalea. Paikalta on löydetty muun muassa kreikkalais-roomalainen hautausmaa. Kaupungin alkuperäinen egyptinkielinen nimi Per-Uris tarkoittaa ”Osiriksen taloa”. Kaupungin asukkaasta käytettiin etnonyymiä Būsiritēs (). Herakleopoliteen Busirista ei tule sekoittaa Egyptin muihin Busiris-nimisiin kaupunkeihin. == Lähteet == Luokka:Muinaisen Egyptin kaupungit
Busiris (Memfites)

Busiris ( tai Bousiris, ) eli Per-Usir (, ) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Memfiteen nomokseen. Nykyisin paikka tunnetaan nimellä Abu Sir (Abusir). Busiris sijaitsi hyvin lähellä Memfiin kaupunkia ja suuria pyramideja, käytännössä Memfiin laajan hauta-alueen toisella laidalla. Alueella sijaitsevat muun muassa niin kutsutut Abusirin pyramidit. Alueen löytöihin lukeutuu myös lukuisia muita hautoja esineineen. Myöhäisimmät haudat ovat Ptolemaiosten ajalta.Plinius vanhempi: Naturalis historia 36.12.16. Kaupungin alkuperäinen egyptinkielinen nimi Per-Uris tarkoittaa ”Osiriksen taloa”. Kaupungin asukkaasta käytettiin etnonyymiä Būsiritēs (). Memfiteen Busirista ei tule sekoittaa Egyptin muihin Busiris-nimisiin kaupunkeihin. == Lähteet == == Aiheesta muualla == Luokka:Muinaisen Egyptin kaupungit
Hatarbekhis

Hatarbekhis (, myös ; ; ) eli Afroditopolis (, ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa Prosopiteen nomoksessa, Niilin läntisimmän Kanobikos-suuhaaran eli Kanopoksen suuhaaran varrella kaakkoon Naukratiista ja myöhemmin Aleksandriasta. Kaupungin egyptinkielinen nimi tarkoittaa ”Horus-haukan temppeliä”. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Hierakon

Hierakon (, joskus myös Hierakion, Therakon) eli Per-Nemti (; ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Hierakonpoliteen nomokseen,Itinerarium Antonini Augusti s. 167; Klaudios Ptolemaios: Geografia 6.7.36. jonka pääkaupunkina se toimi. Hierakon oli rakennettu Niilin itärannalle, ja sijaitsi pohjoiseen Lykopoliista sen ja Alabasterivuoren välissä. Kaupunki oli linnoituspaikka ja toimi tukikohtana myös roomalaisella kaudella. Hierakon on sijoitettu nykyisen Deir el-Gabrawin tai El-Atawlan paikalle. Kaupunkia ei tule sekoittaa Hierakonpoliihin, joka sijaitsi etelämpänä. == Lähteet == == Aiheesta muualla == Luokka:Muinaisen Egyptin kaupungit
Hipponon

Hipponon () voi viitata seuraaviin kaupunkeihin muinaisessa Egyptissä: * Hipponon (Hebenu) eli Alabastronpolis, kaupunki Hermopoliteen/Antinoiteen nomoksessa * Hipponon (Het-benu), kaupunki Ankyropoliteen nomoksessa
Hipponon (Ankyropolites)

Hipponon () eli Het-benu(?) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Herakleopoliteen nomokseen. Hipponon sijaitsi Niilin itärannalla, ja sijoitetaan nykyiseen Qararaan. Siitä pohjoiseen sijaitsi Ankyropolis ja etelään Hut-nesu. Hippononin mainitaan kuuluneen jossakin vaiheessa historiaansa Ankyropoliteen nomokseen ja jopa kyseisen nomoksen pääkaupungiksi. Tässä voi kuitenkin olla sekaannusta, koska samassa yhteydessä Hipponon yhdistetään nykyiseen El-Hibehiin, jota nykyisin pidetään kuitenkin Ankyropoliteen nomoksen pääkaupungiksi paremmin sopivan Ankyropoliin paikkana. Lisää sekaannusta aiheuttaa se, että egyptiläinen nimi Het-benu on joskus yhdistetty nykyiseen El-Hibehiin (eli Ankyropoliin paikkaan) ja joskus taas sijoitettu nykyiseen Sharunahiin tai sen lähelle (eli Hut-nesun paikalle). Nykyisissä kartoissa, kuten Barrington Atlas of the Greek and Roman World -kartastossa, kaikki kolme, Ankyropolis, Hipponon ja Hut-nesu, ovat kaikki eri paikoissa mutta peräkkäin Niilin itärannalla. Kaupunkia ei tule sekoittaa myöskään eteläisempään Alabastronpoliihin (Hebenu), jonka kreikankieliseksi nimeksi mainitaan myös Hipponon. == Lähteet == Luokka:Muinaisen Egyptin kaupungit
Hypsele

Hypsele (, myös ; ) eli Shashotep (, ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Hypseliteen nomokseen, jonka pääkaupunki se oli.Klaudios Ptolemaios: Geografia 4.5.64; Sokrates Skholastikos: Kirkkohistoria 1.32. Hypsele sijaitsi Niilin länsirannalla hieman kaakkoon Lykopoliista ja nykyisestä Asyutista. Siitä seuraavina yläjuoksulle päin sijaitsivat muun muassa Apotheke, Apollonopolis Heptakomias Mikra ja Antaiopolis, ja alajuoksulle päin Lykopoliin lisäksi muun muassa Hierakon (Hierakion) ja Kussai. Nykyisin paikalla on Shutbin kylä. == Lähteet == Luokka:Muinaisen Egyptin kaupungit
Kanopos (kaupunki)

Kanopos (, tai Canobus) eli Pekuat () tai Genp () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Gynaikopoliteen nomokseen.Quintilianus: Puhujan kasvatus (Institutio oratoria) 1.5.13; Herodotos: Historiateos 2.15, 97, 113; Strabon: Geografika 16 s. 666, 17 s. 800–; Pseudo-Skylaks: Periplus s. 44, 51; Pomponius Mela: De situ orbis 2.7.6; Eustathios: Ad Dionysium periegetem 5.13; Aiskhylos: Turvananojat (Supplices) 312; Aulus Hirtius: (”Julius Caesar”): De bello Alexandrino 25; Vergilius: Georgica 4.287; Juvenalis: Satiirit 6.84, 15.46; Seneca: Kirjeet (Epist.) 51; Tacitus: Keisarillisen Rooman historia (Annales) 2.60; Ammianus Marcellinus: Res gestae 22.41. == Maantiede == Kanopoksen kaupunki sijaitsi Niilin läntisimmän suuhaaran suussa. Suuhaara sai tästä nimen Kanopoksen suuhaara. Lähellä sijaitsi myös Kanopoksen kanava. Aleksandrian perustamisen jälkeen Kanopos sijaitsi siitä noin 120 stadioninmittaa eli noin 21 kilometriä itään. Antiikin aikaiset maantieteilijät sijoittivat Aasian ja Afrikan rajan Kanopoksen kohdalle, siinä missä nykyisin se sijoitetaan idemmäksi Suezin kanavan kohdalle.Pseudo-Skylaks: Periplus; Konon: Diegeseis (Narrationes) 8; Plinius vanhempi: Naturalis historia 5.34; Schol. in Dict. Cretens. 6.4. == Historia == Kanopos oli aina Aleksandrian perustamiseen saakka Niilin suiston tärkein satama. Kreikkalaisessa mytologiassa kaupunki sai nimensä Menelaoksen perämiehestä Kanopoksesta, joka kuoli ja haudattiin kaupungin paikalle kreikkalaisten palatessa Troijan sodasta. Todennäköisemmin nimi oli kuitenkin peräisin egyptiläisestä Kanopos (Kanobos) -jumalasta.Vrt. Nikandros: Theriaka 312. Kanopos kuului Gynaikopoliteen nomokseen, tosin se mainitaan myös Meteliteen/Menelaiteen nomoksen pääkaupunkina. Satamakaupunkina Kanopoksessa oli paljon merimiehiä ja ulkomaalaisia, ja sen väestö oli sekoitus egyptiläisiä ja kreikkalaisia. Se tunnettiin lukuisista erilaisista uskonnollisista juhlistaan, löyhästä moraalistaan sekä punaisesta hennaväristään, joka oli suosittua itämaiden naisten parissa kynsien maalaamiseen. Kaupungin asukkaasta käytettiin etnonyymiä Kanōbitēs (). Kanopos taantui Aleksandrian perustamisen jälkeen, ja esiintyy historiassa vain harvoin enää kristillisen ajan koitettua. Se oli kuitenkin varhaisella kristillisellä kaudella Aleksandrian metropoliitan alainen piispanistuin. Nykyisin se on katolisen kirkon titulaaripiispan istuin (Canopus, Canopitanus). == Rakennukset ja löydökset == Kanopoksesta on löydetty joitakin jäänteitä. Kirjallisten lähteiden perusteella kaupungissa oli Zeus- Kanopokselle omistettu temppeli, jota kunnioittivat yhtä lailla egyptiläiset kuin kreikkalaisetkin. Siellä oli myös Serapeion eli Serapiksen pyhäkkö, jossa toimi tämän oraakkeli.Plutarkhos: Isikisestä ja Osiriksesta 27. == Lähteet == == Aiheesta muualla == Luokka:Muinaisen Egyptin kaupungit
Metelis

Metelis (, ) eli Per-Ha-neb-Imenti oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Meteliteen nomokseen, jonka pääkaupunki se oli.Klaudios Ptolemaios: Geografia 4.5.47. Kaupunki sijoitetaan Niilin Kanobikos- ja Bolbitinos-suuhaarojen välille suiston luoteisosaan nykyisen Bisintawain paikalle. Sen arkeologinen kohde ja tell eli rauniokumpu tunnetaan nimellä Tell el-Nigili. Muutoin kaupungista ei tiedetä juuri mitään. == Lähteet == Luokka:Muinaisen Egyptin kaupungit
Prosopis (kaupunki)

Prosopis () eli Paari-sheps oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Prosopiteen nomokseen, jonka pääkaupunki se oli. Kaupunki oli rakennettu Niilin Kanobikos- ja Sebennytikos- suuhaarojen eli Kanopoksen ja Sebennytoksen suuhaarojen välille, eli todennäköisesti nykyisen Al-Minufiyyan alueelle, mutta muutoin siitä ei tiedetä enempää, eikä sen tarkempaa sijaintia tunneta. == Lähteet == Luokka:Muinaisen Egyptin kaupungit
Little Big Horn (albumi)

Little Big Horn on kornetisti Nat Adderleyn albumi. == Kappaleet == Kaikki kappaleet Nat Adderley # # # # # # # # == Kokoonpano == * Nat Adderley – kornetti * Bob Cranshaw – kontrabasso * Mickey Roker – rummut * Junior Mance – piano * Jim Hall – kitara (kappaleet: 1, 5–7) * Kenny Burrell – kitara (kappaleet: 2–4, 8) == Arviot == * Allmusic: http://www.allmusic.com/album/little-big-horn-mw0000047755 == Lähteet == == Aiheesta muualla == * Little Big Horn discogs.com-sivustolla Luokka:Vuoden 1963 albumit Luokka:Jazzalbumit
Sele (kaupunki)

Sele (, myös ; ) eli Tjaru (, ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sethroiteen nomokseen, jonka pääkaupunkina se jossakin välissä historiaa toimi. Kaupunki on perinteisesti yhdistetty Tell Abu Seifan rauniokumpuun. Se oli oletettavasti kaupungin paikka myöhäisellä ajalla aina bysanttilaiselle kaudelle saakka. Varhaisempi keskivaltakunnan ja uuden valtakunnan aikainen kaupunki sijoitetaan Tell Habwaan (Tell Heboua). Kummatkin paikat sijaitsevat nykyisen Suezin kanavan itäpuolella. Tell Habwasta on löydetty linnoituksen jäänteitä ja hautoja Thutmosis III:n ja Ramses II:n ajalta. Kaupunki sijaitsi merkittävän sotilastien varrella, ja oli tärkeä Egyptin itärajan suojelun kannalta. == Lähteet == Luokka:Muinaisen Egyptin kaupungit
Thinis

Thinis (, myös ) eli Tjenu (; ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Thiniteen nomokseen, jonka pääkaupunki se oli. Thiniksen tarkkaa sijaintia ei tunneta, mutta se sijoitetaan Niilin länsipuolelle pohjoisluoteeseen muinaisesta Adyboksesta ja lähelle nykyistä Girgaa. Kaupunki toimi siitä nimensä saaneen thiniittikauden eli Egyptin kaikkein varhaisimpien dynastioiden, ensimmäisen ja toisen dynastian, eli yhdistetyn valtakunnan alkuvaiheen pääkaupunkina, ennen kuin tämä asema siirtyi Memfiille. == Lähteet == == Aiheesta muualla == Luokka:Muinaisen Egyptin kaupungit
Kaisareion (Aleksandria)

Kaisareion (, ) eli Sebasteion (, ) oli antiikin aikainen Rooman keisarien kultille omistettu temppeli Aleksandriassa Egyptissä. Se oli roomalaisen Egyptin tärkein keisarikultin keskus.Pfeiffer, Stefan: ”The Imperial Cult in Egypt”. Teoksessa == Historia == Kaisareionin rakennutti Kleopatra VII jumalaksi korotetun Julius Caesarin muistoksi noin vuonna 44–30 eaa. Kleopatra muisti sillä myöhemmin myös Marcus Antoniusta. Octavianus eli myöhempi Augustus saattoi rakennuksen valmiiksi ja omisti sen itselleen sen jälkeen kun oli vallannut Aleksandrian vuonna 30 eaa. ja halusi tuhota kaiken muiston Antoniuksesta tämän itsemurhan jälkeen. Kokonaisuus vaikuttaa olleen valmis viimeistään vuonna 13/12 eaa. Rakennuksen nimi Kaisareion tuli latinan sanasta caesar, ja nimi Sebasteion Augustuksen nimen kreikankielisestä käännöksestä Sebastos. Kaisareion oli koko roomalaisen Egyptin suurin keisarikultille omistettu temppeli. Siellä uhratiin sekä kulloisellekin keisarille että edeltäville keisareille. Temppeli oli Rooman hallinnon pystyttämä, mutta sitä tukivat paikallisista valitut neokoros-virkamiehet eli ”temppelinvartijat”. Temppelistä tunnetaan kuvaus Filon Aleksandrialaiselta.Filon Aleksandrialainen: Legatio ad Gaium 151. Temppeli säilyi alkuperäisessä käytössä 300-luvulle jaa., jolloin se muutettiin Aleksandrian katedraalikirkoksi. Se oli omistettu arkkienkeli Mikaelille. Filosofi Hypatia murhattiin sen portailla uskonriitojen aikaan vuonna 415.Sokrates Skolastikko: Kirkkohistoria 6.15 (engl. käännös). Kirkko tuhottiin vuonna 912. Nykyaikaan rakennuksesta ei ole säilynyt juuri mitään. Sen perustukset kuitenkin löydettiin vuonna 1874. == Rakennus == Temppeli sijaitsi antiikin lähteiden mukaan lähellä kaupungin satamaa.Plinius vanhempi: Naturalis historia 36.69; Strabon: Geografika 17.1. Filonin mukaan se oli rakennettu ympäristöään korkeammalle paikalle, ja näkyi siksi hyvin. Ulkonäöltään temppeli muistutti Rooman julkisia rakennuksia. Rakennuskokonaisuuteen kuului varsinaisen temppelin lisäksi propylaion, ulkoilmahuoneita, kirjasto ja puutarha, ja se oli koristeltu rikkaasti kulta- ja hopeapatsain sekä maalauksin. Siihen liittyi myös suuri avoin tila, johon antiikin lähteet viittaavat nimillä Forum Julium, Forum Augusti ja Sebaste Agora. Temppelin edustalla oli kolme suurta obeliskia, jotka oli siirretty Aleksandriaan muualta Egyptistä. Kaksi niistä, jotka tunnetaan ”Kleopatran neuloina”, olivat peräisin Heliopoliin Ran temppelistä. Ne ovat nykyisin Lontoossa ja New Yorkissa. Obeliskit olivat paikallaan Aleksandriassa 1800-luvulle saakka, joskin toinen oli tuossa vaiheessa jo kaatunut, ja merkitsivät näin temppelin paikkaa. Siksi sen sijainti tunnetaan paremmin kuin kaupungin useimpien muiden antiikin aikaisten kohteiden. Kolmas temppelistä peräisin oleva obeliski, niin kutsuttu Vatikaanin obeliski, on Roomassa Pietarinkirkon aukiolla. == Lähteet == Luokka:Antiikin Aleksandrian rakennukset ja rakennelmat Luokka:Antiikin Kreikan temppelit
Nikopolis (Egypti)

Nikopolis (, ; ”Voiton kaupunki”), mahdollisesti myös Iuliopolis ( tai Iouliopolis, ), oli antiikin aikainen kaupunki Egyptissä. Se sijaitsi Ala- Egyptissä eli Niilin suistossa. == Maantiede == Nikopolis sijaitsi noin 5,5 kilometriä itään Aleksandriasta ja hieman länteen Niilin varsinaisesta suistoalueesta. Kaupunki oli rakennettu Aleksandrian ja Kanopoksen välisen kanavan varrelle. Kaupungin paikka on nyky-Aleksandrian koillista esikaupunkialuetta. == Historia == Nikopoliin perusti keisari Augustus vuonna 24 eaa. Se perustettiin paikalle, jossa hän voitti Marcus Antoniuksen viimeisen kerran, ja se kunnioitti kyseistä voittoa ja Aleksandrian antautumista nimellään. Se, että Augustus oli suunnitellut kaupungille suurta tulevaisuutta, näkyy muun muassa sen asemakaavassa, jota ei kuitenkaan koskaan toteutettu loppuun saakka. Augustus rakennutti kaupunkiin muun muassa amfiteatterin ja diauloksen, ja perusti sinne Ludi Quinquennales -juhlat voittonsa kunniaksi. Kaupunki löi omaa rahaa, joiden kääntöpuolella oli kirjoitus (Nikopolis. Sebast. ktist., ”Nikopolis, Augustuksen perustama”). Augustus suunnitteli pystyttävänsä Nikopoliihin myös useita temppeleitä siirtääkseen Aleksandrian tärkeimmät kultit sinne. Kaupunki osoittautui kuitenkin epäonnistumiseksi, sillä Aleksandria oli luontaisesti edullisemmalla paikalla. Näin roomalainen ”Voiton kaupunki” jäi pelkäksi kilpailijansa esikaupungiksi. Kaupunki katoaa historiasta alle sadan vuoden päästä perustamisestaan.Plinius vanhempi: Naturalis historia 6.23. s. 26. Erään ehdotuksen mukaan nimi Juliopolis olisi kuitenkin viitannut Aleksandrian kaupunginosaan, josta Strabon käytti nimitystä Eleusis.Strabon: Geografika 17 s. 795. == Lähteet == Luokka:Aegyptuksen provinssin kaupungit Luokka:Antiikin Aleksandria Luokka:Antiikin Kreikan kaupungit Egyptissä
Ptolemais (Ylä-Egypti)

Ptolemais (, , ) eli Ptolemais Hermeiu (,Klaudios Ptolemaios: Geografia 1.15.11, 4.5.56. myös )Strabon: Geografika 17.813. oli antiikin aikainen kaupunki Egyptissä. Se sijaitsi Thebaiksessa Ylä-Egyptissä ja kuului Thiniteen nomokseen. == Maantiede == Ptolemais sijaitsi Niilin länsirannalla luoteeseen Abydoksesta ja noin 525 kilometriä etelään nykyisestä Kairosta. Strabon kuvasi kaupungin hänen aikansa Thebaiksen eli varsinaisen Ylä-Egyptin suurimmaksi ja saman kokoiseksi kuin Memfis.Strabon: Geografika 17.1.42. == Historia == Ptolemaisin kaupunki perustettiin hellenistisen kauden alkupuolella. Sen perusti kuningas Ptolemaios I tai toisen lähteen mukaan Ptolemaios II, josta se sai nimensä. Ptolemais perustettiin kreikkalaisen poliksen mallin mukaiseksi kaupunkivaltioksi, ja näin sillä oli omat lakinsa ja itsenäinen asema muun hallinnon ulkopuolella Egyptin muiden polisten Aleksandrian ja Naukratiin ja myöhemmin Antinoopoliin ohella. Kaupunki korvasi paikalla olleen varhaisemman egyptiläisen Souitin kylän, joka jäi uuden kaupungin egyptiläiskortteliksi. Ptolemais oli näin lähes puhdas kreikkalaiskaupunki keskellä muutoin täysin egyptiläistä aluetta. Se toimi koko Ylä-Egyptin keskuksena hellenistisellä kaudella. Papyrusten ja piirtokirjoitusten perusteella kaupungilla oli bule eli neuvosto ja ekklesia eli kansankokous sekä valitut virkamiehet ja tuomarit, ja sen kansa oli jaettu heimoihin ja demoksiin. Näin sen hallinto muistutti tyypillistä kreikkalaista demokratiaa. Kaupunki ei lyönyt omaa rahaa. Ptolemais säilyi luonteeltaan kreikkalaiskaupunkina edelleen roomalaisella kaudella. Tähtitieteilijä ja maantieteilijä Klaudios Ptolemaios syntyi oletettavasti Ptolemaisissa noin vuonna 90. == Rakennukset ja löydökset == Kaupungista on säilynyt vain joitakin rauniokasoja. Siellä tiedetään olleen kreikkalaisia temppeleitä, kuten Zeuksen ja Dionysoksen pyhäköt ja Isiksen temppeli. Kaupungissa oli myös Ptolemaioksille omistettu kultti. Piirtokirjoitusten perusteella kaupungissa on päätelty olleen teatteri. == Lähteet == Luokka:Aegyptuksen provinssin kaupungit Luokka:Hellenistiset kaupungit Egyptissä
Zielona Góran piirikunta

Zielona Góran piirikunta () on Puolan piirikunta Lubuszin voivodikunnassa. Sen väkiluku oli vuoden 2019 lopussa 75 559\. Piirikunta jakautuu yhdeksään maalaiskuntaan, jotka ovat Babimost, Bojadła, Czerwieńsk, Kargowa, Nowogród Bobrzański, Sulechów, Świdnica, Trzebiechów sekä Zabór. Hallinnollinen keskus Zielona Góra on piirikuntatason kaupunki eikä siten kuulu piirikuntaan. Zielona Góran piirikunta menetti 1. tammikuuta 2015 huomattavan osan väkiluvustaan, kun sen hallintokeskus Zielona Góra sulautettiin yhteen aiemmin Zielona Góran piirikuntaan kuuluneen Zielona Góran maalaiskunnan kanssa.Rozporządzenie Rady Ministrów z dnia 29 lipca 2014 r. w sprawie połączenia gmin, ustalenia granic niektórych gmin i miast, nadania niektórym miejscowościom statusu miasta oraz zmiany siedziby władz gminy Zielona Góran piirikunnan pinta-alasta 49,2 prosenttia oli metsän peitossa vuonna 2018. Sillä on yhteistä rajaa Świebodzinin, Nowy Tomyślin, Wolsztynin, Nowa Sólin, Żagańin, Żaryn ja Krosnon piirikuntien kanssa. Oder-joki virtaa piirikunnan halki. Zielona Góran piirikunnan työttömyysaste oli vuoden 2018 lopussa 5,7 prosenttia. Vuoden 2019 lopussa Zielona Góran piirikunnassa oli 75 559 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 93 375 ja sen ennakoidaan vuoteen 2050 mennessä kasvavan 96 965 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,3 prosenttia, työikäisten 61,7 prosenttia ja eläkeikäisten 20 prosenttia väestön keski-iän ollessa 40,8 vuotta. Vuonna 2019 piirikunnassa syntyi 694 lasta. == Lähteet == Luokka:Lubuszin piirikunnat
Renata Zarazúa

Renata Zarazúa (s. 30. syyskuuta 1997 México) on meksikolainen tennispelaaja. Parhaimmillaan hän on ollut kaksinpelissä WTA-listan sijalla 142 marraskuussa 2020 ja nelinpelissä sijalla 135 lokakuussa 2018. Helmikuussa 2020 Zarazúa eteni välieriin Acapulcon WTA-turnauksessa voittamalla turnauksessa muun muassa maailmanlistan 50 joukossa olleen Sloane Stephensin. Hän pelasi grand slam -turnauksen pääsarjassa ensimmäisen kerran Ranskan avoimissa 2020 selvitettyään karsinnat. Hänestä tuli ensimmäinen meksikolainen naispelaaja grand slam -turnauksen pääsarjassa 20 vuoteen. Zarazúa voitti avauskierroksella Elsa Jacquemotin, mutta hävisi turnauksen toisella kierroksella kolmieräisen ottelun kolmanneksi sijoitetulle Ukrainan Elina Svitolinalle. == Lähteet == == Aiheesta muualla == * * Luokka:Vuonna 1997 syntyneet Luokka:Meksikolaiset tennispelaajat Luokka:Elävät henkilöt
Mellin (aatelissuku)

Mellin on alkuaan pommerilainen aatelissuku, joka on otettu Ruotsin aateliin. Teodoricus de Mellene mainitaan 1233 Westfalenissa, josta suku saattaa olla kotoisin. Suku immatrikuloitiin Suomen Ritarihuoneeseen 6.2.1818 vapaaherrallisena sukuna numero 4. Se sammui mieslinjalla 17.7.1964. Suvut ja vaakunat - Suomen Ritarihuone Suvun varhaisin tunnettu polveutuminen: *Hans Mellin, eli Pommerissa 1490. *Christoffer Mellin, edellisen poika, muutti Viroon. *Christoffer Mellin, edellisen poika, astui Ruotsin palvelukseen ja yleni ratsumestariksi. Hän sai läänityksekseen Ala-Urpalan Virolahdelta. Christoffer Mellin kuoli ennen vuotta 1617. *Bernt Mellin (1608-1690), edellisen poika, eversti ja Käkisalmen lääniin maaherra. Sai rälssiksi Kokkolan kylän Savitaipaleesta ja Kiesilän kylän Suomenniemeltä. Naturalisoitiin ruotsalaiseksi aatelismieheksi 1668. Kuoli 1690 Urpalassa ja haudattiin Viipurin tuomiokirkkoon. Hänen ensimmäinen vaimonsa Margareta oli vapaaherra Georg Paijkullin sisar, toinen vaimo Sofia Elisabet von Friesendorff ja kolmas vaimo kapteeni Otto von Schulmanin tytär Anna. Bernt Mellinillä oli seuraavat lapset, kaikki ensimmäisestä avioliitosta: #Jürgen (1633-1713), kreivi ja sotamarsalkka, Ruotsin Pommerin kenraalikuvernööri ja Greifswaldin yliopiston kansleri #Gustaf, everstiluutnantti #Bernhard (1636-1682), Karjalan ratsuväkirykmentin eversti. Hänen neljä poikansa Lorentz, Bernhard, Gustaf ja Ernst Johan korotettiin vapaaherralliseen arvoon. #Erik, ratsumestari #Alexander, kaatui Lundin taistelussa #Herman (k. 1701), vapaaherra, everstiluutnantti #Gustaf Adolf (k. 1710), vapaaherra, Viipurin läänin jalkaväkirykmentin eversti == Suvun jäseniä == * Axel Gustaf Mellin (1775–1856), suomalainen senaattori * Axel Gustaf Mellin (1843–1884), suomalainen vapaaherra, maanviljelijä ja valtiopäivämies * Berndt Gustaf Mellin (1804–1875), suomalainen vapaaherra, upseeri ja virka- ja valtiopäivämies * Karl Gustaf Johan Mellin (1831–1865), suomalainen vapaaherra, juristi ja virka- ja valtiopäivämies, Berndt Gustaf Mellinin poika ==Lähteet== *Mellin nr 736 - Gustaf Elgenstierna, Den introducerade svenska adelns ättartavlor *Grevliga ätten Mellin nr 43 - Gustaf Elgenstierna, Den introducerade svenska adelns ättartavlor *Friherrliga ätten Mellin nr 92 - Gustaf Elgenstierna, Den introducerade svenska adelns ättartavlor ===Viitteet=== Luokka:Ruotsin aateli Luokka:Suomalaiset aatelissuvut Luokka:Virolahden historia
Taposiris Megale

Taposiris Megale (, myös ; ) oli kaupunki muinaisessa Egyptissä. Se sijaitsi Niilin suiston länsipuolella kaupungista nimensä perineen nykyisen Abusirin lähellä, ja kuului Libyan nomokseen.Strabon: Geografika 17 s. 799; Klaudios Ptolemaios: Geografia 4.5.34; Dioskorides: De materia medica 3.24. == Maantiede == Taposiris Megale, suomeksi ”Suuri Osiriksen hauta”, kuului Libyan nomokseen ja sijaitsi Egyptin pohjoisrannikolla eli Välimeren rannalla noin 50 kilometriä länsilounaaseen Aleksandriasta. Se oli rakennettu meren ja Mareotis (nyk. Mariout) -järven väliselle harjanteelle. Kaupunkia ei tule sekoittaa Egyptin muihin Taposiris (”Osiriksen hauta”) -nimisiin kaupunkeihin, joista tunnetuin on Taposiris Mikra. == Historia == Taposiris Megale oli lisänimensä mukaisesti suurin ja merkittävin Taposiris-nimisistä kaupungeista. Se esitti olevansa yksi niistä paikoista, joihin paloitellun Osiriksen ruumiin osia oli haudattu. Samaa kunniaa tavoittelivat myös muut nomokset, ja siksi samannimisiä kaupunkeja oli monissa paikoissa. Strabon mainitsee, että kaupungissa vietettiin suuria juhlia Osiriksen kunniaksi. Taposiris Megale kasvatti merkitystään hellenistisellä kaudella eli Ptolemaiosten aikana. Roomalaisella kaudella Aleksandrian prefekti järjesti kaupungissa Libyan nomoksen censukset. Löydösten perusteella Taposiris vaikuttaa olleen merkittävä satama ja toimineen tulli-asemana Aleksandriaan suuntautuneelle liikenteelle. Kaupungin jäänteitä tutkittiin jo vuonna 1801 Napoleonin sotaretken aikana. Aluetta on tutkittu pitkään ja siellä ovat suorittaneet kaivauksia muun muassa ranskalaiset ja unkarilaiset arkeologit. Alueella on myös suoritettu entistystöitä. == Rakennukset ja löydökset == Taposiriissa oli suuri Osirikselle omistettu temppeli, joka rakennettiin Ptolemaios II:n aikana. Siitä on säilynyt huomattavia raunioita. Pyhäkkoalueen koko on noin 100 × 85 metriä, ja sitä ympäröi muuri, jota on säilynyt edelleen noin kymmenen metrin korkeudelta. Itämuurissa olleesta porttirakennuksesta on säilynyt sen kaksi suurta pylonia. Pyhäkköalueen keskellä sijainnut varsinainen temppeli on suureksi osaksi tuhoutunut. Säilyneiden pylväänosien perusteella se on edustanut doorilaista tyyliä. Temppelin alta on löydetty noin 1,3 kilometriä pitkä tunneli. Sen korkeus on noin kaksi metriä ja leveys noin metrin, ja se kulkee noin 13–20 metrin syvyydessä maan alla. Rakenteeltaan se muistuttaa Samoksen Eupalinoksen tunnelia. Kaupungin muihin löytöihin lukeutuu sen nekropolis eli hauta-alue. Alueelta on löydetty muun muassa merkkihenkilöiden muumioita. Tällä perusteella alueelta on etsitty jopa kadoksissa olevaa Kleopatran hautaa, mutta turhaan. Prokopioksen mukaan keisari Justinianus rakennutti kaupunkiin noin vuonna 527 jaa. kaupungintalon ja termit.Prokopios: Rakennuksista (Peri ktismaton, De aedificiis) 6.1. == Lähteet == == Aiheesta muualla == * Taposiris Magna et Plinthine. Institut Français d'Archéologie Orientale du Caire. * Mission Française des fouilles de Taposiris Magna Luokka:Aegyptuksen provinssin kaupungit Luokka:Muinaisen Egyptin kaupungit
Livio Isotti

Livio Isotti (27. kesäkuuta 1927 Pesaro, Italia – 20. syyskuuta 1999 Hamilton, Ontario, Kanada) oli italialainen kilpapyöräilijä. Isotti edusti Italiaa vuoden 1948 kesäolympialaisissa maantiepyöräilyssä. Yksilökilpailussa Isotti sijoittui sijalle 20 ja joukkueessa sijalle neljä. == Lähteet == Luokka:Vuonna 1927 syntyneet Luokka:Vuonna 1999 kuolleet Luokka:Italialaiset maantiepyöräilijät Luokka:Italialaiset ratapyöräilijät
Krapula (vuoden 1973 elokuva)

Krapula on Jörn Donnerin ohjaama eroottinen komediaelokuva vuodelta 1973. Elokuva on ruotsinkielinen uusintaversio Donnerin aikaisemmasta elokuvasta Hellyys (1972). Elokuvassa krapulainen Lasse herää tuntemattoman naisen vierestä ja sormessaan olevan sormuksen perusteella päättelee menneensä hänen kanssaan naimisiin. Hellyys ja Krapula -elokuvien ohella samasta elokuvasta on tehty myös kolmas versio 'Sexier Than Sex' (1978), jonka ohjaajia ovat Hans Dittmer ja David Gilbert. Sen tiedoissa Donnerille on annettu taiteilijanimi 'Björn Thunder'. == Näyttelijät == == Lähteet == Luokka:Jörn Donnerin ohjaamat elokuvat Luokka:Vuoden 1973 ruotsalaiset elokuvat Luokka:Vuoden 1973 suomalaiset elokuvat Luokka:Ruotsalaiset draamakomediaelokuvat Luokka:Suomalaiset draamakomediaelokuvat Luokka:Suomalaiset eroottiset elokuvat Luokka:Suomalaiset monikieliset elokuvat
In the Bag

In the Bag on kornetisti Nat Adderley Sextetin albumi. == Kappaleet == # # # # # # # == Kokoonpano == * Nat Adderley – kornetti * Cannonball Adderley – tenorisaksofoni * Sam Jones – kontrabasso * James N. Black – rummut * Ellis Marsalis Jr. – piano * Nat Perrilliat – tenorisaksofoni == Arviot == * Allmusic: http://www.allmusic.com/album/mw0000269747 == Lähteet == == Aiheesta muualla == * In the Bag discogs.com -sivustolla Luokka:Vuoden 1962 albumit Luokka:Jazzalbumit
George Cleve

George Wolfgang Cleve (8. heinäkuuta 1936 Wien – 27. elokuuta 2015 Berkeley) oli itävaltalaissyntyinen, yhdysvaltalaistunut kapellimestari.George Cleve dies at 79; conductor who channeled Mozart Los Angeles Times Cleve varttui New Yorkissa, johon hänen perheensä pakeni natsihallintoa. Hän opiskeli Leonard Bernsteinin, George Szellin, Pierre Monteux'n ja Franco FerraranSan Jose Conductor George Cleve Has Died The Violin Channel johdolla. Cleve johti orkestereita Islannissa ja Winnipegissä ennen asettumistaan Berkeleyyn vuonna 1970. Cleve johti San Josen sinfoniaorkesteria vuosina 1972–1992 ja oli mukana perustamassa Midsummer Mozart Festivalia vuonna 1974. Vierailevana kapellimestarina hän johti muiden muassa Los Angelesin filharmonikkoja, New Yorkin filharmonikkoja, Philadelphian orkesteria ja Royal Philharmonic Orchestraa. Cleve tuli tunnetuksi erityisesti Wolfgang Amadeus Mozartin ohjelmiston johtamisesta. Hän juonsi klassisen musiikin show'ta KPFA- radioasemalla. Vuonna 1978 Cleve sai vakavia palovammoja tulipalossa ja oli kuukausien ajan sairaalahoidossa. Hän meni vuonna 1986 naimisiin huilisti Maria Tamburrinon kanssa. Elokuussa 2015 hän kuoli 79-vuotiaana sairastettuaan maksasyöpää. Clevellä oli poika. == Lähteet == Luokka:Yhdysvaltalaiset kapellimestarit Luokka:Vuonna 1936 syntyneet Luokka:Vuonna 2015 kuolleet
Hietajärvi

Hietajärvi voi tarkoittaa seuraavia: * Hietajärvi, järvi Hartolassa * Hietajärvi, järvi Joutsassa * Hietajärvi, järvi Juvalla * Hietajärvi, järvi Jyväskylän Korospohjassa * Hietajärvi, järvi Jämsässä * Hietajärvi, järvi Kangasniemellä * Hietajärvi, järvi Mikkelin Häkkilässä * Hietajärvi, järvi Mikkelin Kalvitsassa * Hietajärvi, pohjoisempi järvi Mikkelin Kalvitsassa * Hietajärvi, järvi Pertunmaalla * Hietajärvi, järvi Suomussalmella * Hietajärvi, järvi Tammelassa * Hietajärvi, kylä Sallassa * Hietajärvi, kylä Suomussalmella * Iso Hietajärvi, järvi Posiolla.
Söderköpingsån

Söderköpingsån tai myös Storån on Ruotsissa Itä-Götanmaan läänissä virtaava 25 kilometriä pitkä joki, joka kuuluu Söderköpingsånin vesistössä sen 85 kilometriä pitkään pääuomaan. Joen valuma-alueen pinta-ala on 882 neliökilometriä ja se laskee Itämeren pääaltaaseen Slätbakenin lahteen Norrköpingin ja Söderköpingin rajalla Söderköpingin keskustan itäpuolella. == Historiaa == Joki on alkunperin alkanut Roxenista ja se on ollut vapaasti koskien läpi virtaava. Joki on kokenut suuria rakenteellisia muutoksia Götan kanavan rakentamisessa. Sen uoma otettiin monin paikoin kanavan pääuomaksi. Niitä osuuksia, jotka virtaavat vapaasti, kutsutaan nykyään nimellä Storån tai Lillån. Suurin virtaama on Storånilla sillä vesireitillä, joka alkaa Venasjönistä. Lillån alkaa edelleen Asplångenista . == Lähteet == === Huomautuksia === === Viitteet === * Luokka:Ruotsin joet
Anton Wilhelm von Schantz

Anton Wilhelm von Schantz (21. huhtikuuta 1740 Raggebo, Ruotsi – 6. toukokuuta 1814 Palhon kartano) oli ruotsalaissyntyinen sotilas ja valtiopäivämies. Von Schantzin vanhemmat olivat kamariherra Johan Eberhard von Schantz ja kreivitär Eva Catharina Leijonstedt ja puoliso vuodesta 1772 Catharina Elisabet de Carnall (k. 1833), vapaaherra Carl Constantin de Carnallin tytär. Hän oli kadetti 1754 ja vänrikki Porin rykmentissä 1756. Aliluutnantiksi hän yleni 1764 ja prinssi Fredrik Adolfin rykmentissä luutnantiksi 1771 ja kapteeniksi 1772. Von Schantz siirtyi Turun läänin rykmenttiin 1773, alimajuri Porin rykmentissä hänestä tuli 1777 ja everstiluutnantti 1787. Palveluksesta von Schantz erosi seuraavana vuonna. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Von Schantz nr 1255. Adliga ätten von Schantz nr 1255 (tab 63). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka: Suomalaiset everstit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1740 syntyneet Luokka: Vuonna 1814 kuolleet
Henry Raudales

Henry Raudales (s. 1962) on guatemalalais-belgialainen viulisti ja kapellimestari.Henry Raudales Queen Elisabeth Competition Raudales syntyi musikaaliseen perheeseen ja aloitti viulunsoiton 4-vuotiaana isänsä Enrique Raudalesin opastuksella. Hän piti ensimmäisen julkisen konserttinsa Pohjois- Carolinan sinfoniaorkesterin kanssa 7-vuotiaana. Hän sai osakseen huomiota Jehudi Menuhinilta, joka suositteli hänelle stipendiä Lontooseen. Raudales opiskeli viulunsoittoa ja orkesterinjohtoa Guatemalassa, Guildhall School of Music and Dramassa sekä Antwerpenin kuninkaallisessa konservatoriossa. Hänen opettajiensa joukossa olivat Erick Friedman ja Henryk Szeryng. Vuonna 1985 Raudales sai kolmannen palkinnon Kuningatar Elisabetin musiikkikilpailussa. Raudales on tehnyt esiintymisiä muiden muassa Jehudi Menuhinin, Pierre Amoyalin ja Nigel Kennedyn kanssa. Vuonna 2001 hänet nimitettiin konserttimestariksi Münchenin radio-orkesteriin, jota hän on myös johtanut kapellimestarina. Lisäksi hän on toiminut konserttimestarina Vlaamse Operassa ja Brysselin filharmonikoissa. Raudales oli mukana perustamassa Enkabara- kamariorkesteria. == Lähteet == Luokka:Belgialaiset viulistit Luokka:Belgialaiset kapellimestarit Luokka:Guatemalalaiset muusikot Luokka:Guatemalalaiset kapellimestarit Luokka:Vuonna 1962 syntyneet Luokka:Elävät henkilöt
Vindån

Vindån on Ruotsissa Itä-Götanmaan läänissä virtaava 15 kilometriä pitkä joki, joka kuuluu Vindånin vesistössä sen pääuomaan. Joen valuma-alueen pinta-ala on 304 neliökilometriä ja se laskee Itämeren pääaltaaseen Valdemarsvikin kunnassa. == Vesivoimaa == Jokeen rakennettiin vuonna 2009 pieni vesivoimalaitos, jonka teho on 55 kilowattia ja vuosituotanto 0,20 gigawattituntia. == Lähteet == === Huomautuksia === === Viitteet === * Luokka:Ruotsin joet Luokka:Valdemarsvikin kunta Luokka:Västervikin kunta
Antirrhodos

Antirrhodos tai Antirhodos (, ) oli pieni antiikin aikainen saari Aleksandriassa Egyptissä. Se on nykyisin peittynyt veden alle.Strabon: Geografika 17.1.9 (engl. käännös) Antirrhodos sijaitsi antiikin Aleksandrian Suuren sataman lahdessa Ptolemaiosten kuninkaallisten palatsien edustalla. Aallonmurtajien ja siltojen kautta saarelta oli ilmeisesti yhteys mantereelle. Saaren itäpuolella sijaitsi Lokhiaksen niemi, joka oli osa palatsialuetta. Lokhiaksen ja Antirrhodoksen välissä eli myös saaren itäpuolella oli toinen niemi tai aallonmurtaja, jonka juuressa oli Poseidonille omistettu temppeli ja kärjessä Marcus Antoniuksen rakentama Timoneion (lat. Timonium). Vanhoissa kartoissa kyseinen niemi sijoitettiin usein Antirrhodoksen länsipuolelle. Antirrhodoksen nimi tarkoittaa ”Vasta-Rhodosta”, ikään kuin se olisi ollut Rhodoksen haastaja. Strabonin mukaan myös Antirrhodoksella sijaitsi palatsi. Saari upposi mereen maanjäristysten ja muiden muutosten seurauksena myöhäisantiikin tai keskiajan aikana. Erityisesti kaupungin rantaa tuhosi vuoden 365 Kreetan maanjäristys. Alueella on suoritettu meriarkeologisia tutkimuksia 1990-luvulta lähtien. Niissä on löydetty paljon pylväitä ja muita rakennusten osia, 30-metrisen kauppalaivan hylky sekä muun muassa veistoksia, keramiikkaa, koruja ja rahoja. Löytöjä on markkinoitu ”Kleopatran kadonneena palatsina". == Lähteet == Luokka:Antiikin Aleksandria Luokka:Egyptin saaret Luokka:Entiset saaret
Kentiapalmut

Kentiapalmut (Howea) on palmukasvien heimoon kuuluva kasvisuku, johon kuuluu ainoastaan kaksi lajia. Italialainen Odoardo Beccari kuvasi kentiapalmut tieteelle vuonna 1877.Väre 2009, s. 241. == Tuntomerkit == Kentiapalmut kasvavat 10–20 metriä korkeiksi. == Levinneisyys == Kentiapalmuja tavataan luonnonvaraisena vain subtrooppisella Lord Howen saarella, joka sijaitsee 600 kilometriä itään Australian rannikolta kohti Uuden-Seelannin pohjoiskärkeä. Saarella ne muodostavat palmumetsiä alavilta mailta 300 metrin korkeudelle saakka.Väre 2009, s. 242. Viljeltynä kentiapalmuja tavataan myös muualta subtropiikista. == Lajit == Kentiapalmulmuihin kuuluu kaksi lajia, sirokentiapalmu (H. belmorena) ja pikkukentiapalmu (H. forsteriana). Molemmat lajit on luokiteltu vaarantuneiksi.Väre 2009, s. 242. == Käyttö == Kentiapalmuista tuli nopeasti niiden löytämisen jälkeen suosittuja huonekasveja. Nykyään laittoman palmukaupan hillitsemiseksi kentiapalmujen kauppa on tarkoin säädeltyä. Luonnonvaraisista palmuista kerätään siemeniä idätettäviksi myyntiin. Lord Howen saarelta viedään vuosittain miljoonia palmuntaimia. == Lähteet == * Väre, Henry: Kentiapalmut. Teoksessa Luonnossa. Kasvit III. Toim. Piirainen, Mikko. Weilin + Göös, Helsinki 2009, s. 241–242. === Viitteet === == Aiheesta muualla == * Finto: Kassu – Kasvien suomenkieliset nimet: Howea Luokka:Palmukasvit Luokka:Huonekasvit
Storån

Storån tai myös Edsån on Ruotsissa Kalmarin läänissä virtaava 42 kilometriä pitkä joki, joka kuuluu Storånin vesistössä sen 54 kilometriä pitkään pääuomaan. Joen valuma-alueen pinta-ala on 522 neliökilometriä ja se laskee Itämeren pääaltaaseen Syrsanin lahdella Västervikin kunnassa. == Vesivoimaa == Pääuoma alkaa Närenin säännöstelyltä järveltä (119 m mpy.) Sen viimeisellä osuudellaan sen nimi on Edsån. Storån Västervikin pääuomassa on 6 vesivoimalaitosta: Edsbruk, Melby, Forsa ström nedre, Forsa ström övre, Åtvidaberg ja Kvarntorp. Voimaloiden yhteisteho on 3,4 megawattia ja niiden vuosituotanto on noin 6,2 gigawattituntia. == Lähteet == === Huomautuksia === === Viitteet === * Luokka:Ruotsin joet Luokka:Västervikin kunta Luokka:Åtvidabergin kunta
Carl Gustaf Lagermarck

Carl Gustaf Lagermarck (20. lokakuuta 1770 Ulvila – 27. marraskuuta 1825 Pori) oli suomalainen sotilas ja valtiopäivämies. Lagermarckin vanhemmat olivat Johan Lagermarck ja Maria Elisabet Lebell ja puoliso vuodesta 1796 Ulrika Margareta Lode, maaherra Johan Herman Loden tytär. Lagermarck oli vapaaehtoinen Porin rykmentissä 1779. Aliluutnantiksi hän yleni 1790, luutnantiksi 1793 ja alikapteeniksi 1799. Hän erosi rykmenttinsä palveluksesta 1804, oikeudella pysyä armeijan kapteenina. Lagermarck oli edustaja aatelissäädyssä Porvoon valtiopäivillä 1809.Adelsvapen-Wiki: Lagermarck nr 1141. Adliga ätten Lagermarck nr 1141 (tab 7). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1770 syntyneet Luokka: Vuonna 1825 kuolleet
Katti-Matti (vuoden 1984 piirrossarja)

Katti-Matti () on ranskalais-kanadalais-yhdysvaltalainen vuosina 1984–1985 valmistunut piirrossarja. Sarja perustui George Catelyn vuonna 1973 luomaan samannimiseen sarjakuvahahmoon. Piirrossarja on jatkoa vuonna 1980 valmistuneelle Katti-Matti -piirrossarjalle. Sarjaa tehtiin yhteensä kaksi tuotantokautta, joka koostui 86 jaksosta. Yhdessä jaksossa oli kaksi erillistä tarinaa. Lisäksi vuonna 1986 valmistui Katti-Matti () -niminen elokuva, joka koostui muutamista piirrossarjan tarinoista. Katti-Matin ääntä sarjan englanninkielisessä versiossa esittää Mel Blanc. ==Sarja Suomessa== Suomessa piirrossarjaa ei ole esitetty televisiossa. Sarjan jaksoja on julkaistu VHS- kasetteina ja DVD:nä 1990- ja 2000-vuosikymmenen aikana. Lisäksi vuonna 1986 ilmestynyt elokuva on julkaistu vuokratallenteena että kotitalouksille myytynä VHS-kasettina alkuperäisellä englanninkielisellä jälkiäänityksellä ja suomenkielisellä tekstityksellä sekä suomenkielisellä jälkiäänityksellä . ===Suomessa ilmestyneet julkaisut === VHS-julkaisut: * Katti-Matti 1 (suomenkielinen puhe, dubbauksesta vastasi Golden Voice Oy) * Katti-Matti 2 (suomenkielinen puhe, dubbauksesta vastasi Golden Voice Oy) * Katti-Matti 3 (suomenkielinen puhe, dubbauksesta vastasi Golden Voice Oy) * Katti Matti - Roskiskummitus (suomenkielinen puhe, dubbauksesta vastasi PVP Voice Oy) * Katti Matti - Bambusaari (suomenkielinen puhe, dubbauksesta vastasi PVP Voice Oy) * Katti Matti - Kissanruokaa (suomenkielinen puhe, dubbauksesta vastasi PVP Voice Oy) DVD-julkaisu: * Katti-Matti 1 - Kalatarinoita ==Lähteet== Luokka:1980-luvun piirrossarjat Luokka:Nickelodeonin televisio-ohjelmat Luokka:Sarjakuviin perustuvat televisiosarjat
Tarnów Opolski

Tarnów Opolski on maalaiskunta Opolen piirikunnassa Puolassa. Sen väkiluku oli vuoden 2019 lopussa 9 628. Opolen piirikunnan asukkaista 7,2 prosenttia asuu Tarnów Opolskin kunnassa ja sen pinta-alasta 5,2 prosenttia kuuluu Tarnów Opolskin kuntaan. Kylät Tarnów Opolskin kunnassa ovat Kosorowice, Kąty Opolskie, Miedziana, Nakło, Przywory, Raszowa, Tarnów Opolski sekä Walidrogi. Vuoden 2019 lopussa 51,8 prosenttia Tarnów Opolskin asukkaista oli naispuolisia ja 48,2 prosenttia miespuolisia. Alle 18-vuotiaat muodostivat 15,6 prosenttia kunnan väestöstä, työikäiset 64,9 prosenttia ja eläkeikäiset 19,6 prosenttia väestön keski-iän ollessa 42,4 vuotta. Vuonna 2019 Tarnów Opolskin kunnassa syntyi 84 lasta. Puolan vuoden 2011 väestönlaskennassa kunnan väestöstä 22,2 prosenttia oli saksalaisia, ja saksan kielellä on kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Gmina Wiejska Tarnów Opolski Opolen tilastokeskus. Luokka:Opolen voivodikunnan kunnat
Maria Gąsienica Bukowa-Kowalska

Maria Gąsienica Bukowa-Kowalska (2. tammikuuta 1936 – 27. joulukuuta 2020) oli puolalainen hiihtäjä.Zmarła Maria Kowalska - olimpijka z Cortina d’Ampezzo Hän kilpaili naisten 10 km: n ja naisten 3 × 5 km: n viestitapahtumissa vuoden 1956 talviolympialaisissa. ==Lähteet== Luokka:Puolalaiset maastohiihtäjät Luokka:Vuonna 1936 syntyneet Luokka:Vuonna 2020 kuolleet
Skoböle

Skoböle on kylä Kemiönsaaren kunnassa. Kylä sijaitsee Kemiön sisäosissa Pitkäjärven itärannalla. Skobölen naapurikylät ovat Kalkkila ja Viksgård. Skobölen kyläalue on ollut suurempi, mutta osa siitä on liitetty Viksgårdiin. Nykyinen kyläalue on pieni peltolaakso Pitkäjärven rannalla, jossa on vain muutama asuttu talo. Skoböle mainitaan Viksgårdin torppana jo vuonna 1589, mistä se on kehittynyt yksinäistaloksi. Skobölen tila on sijainnut Kuupylyjärven rannalla. Tila on päätynyt vuonna 1900 Viikin kartanon omistukseen ja sen maat on liitetty osaksi kartanon maita. Kylän rajoja tarkastettiin vuonna 1913, jolloin merkittävä osa kylän alueesta liitettiin Viksgårdiin ja samalla perustettiin uusi Skobölen rajatalo. Ennen sotia kylään lohkottiin kaksi uutta tilaa, sekä tontti Kalkkilan kansakoululle. Sotien jälkeen toinen tiloista on hävinnyt, mutta kolme uutta on tullut tilalle. ==Lähteet== Luokka:Kemiön kylät
Botorpsströmmen

Botorpsströmmen on Ruotsissa Kalmarin läänissä virtaava lyhyt joki, joka kuuluu Botorpsströmmenin vesistössä sen 75 kilometriä pitkään pääuomaan. == Joen kulku == Botorpsströmmenin pääuoma on monivaiheinen ja se virtaa monien järvien kautta. Etenkin alajuoksulla vesireitti on padottu ja säännöstelty, jolloin järvet ja niiden väliset uomat muodostavat Botorpsströmmenin vesireitin. Vaikka reitillä näkyy kartoissa Botorpsströmmenin nimi, on ilman vesistöviranomaisten tarkempaa määrittelyä kertoa, missä kohtaa tämä virtaa. Joen valuma-alueen pinta-ala on 999 neliökilometriä ja se laskee Itämeren pääaltaaseen Västervikin kunnassa. == Vesivoima == Botorpsströmmenin pääuomassa on 10 vesivoimalaitosta: Skaftet, Tovehult, Brunsö, Botorp, Svarteström, Ankarsrum, Odensvi, Havets kvarn, Tyllinge (Wattengropen) ja Totebo. Voimaloiden yhteisteho on 5,8 megawattia ja niiden vuosituotanto on noin 16,9 gigawattituntia. == Lähteet == === Huomautuksia === === Viitteet === * Luokka:Ruotsin joet Luokka:Västervikin kunta
Katti-Matti (täsmennyssivu)

Katti-Matti voi tarkoittaa seuraavia: * Katti-Matti (), George Gatelyn luoma sarjakuvahahmo: * Katti-Matti, vuonna 1980 valmistunut piirrossarja * Katti- Matti, vuosina 1984–1985 valmistunut piirrossarja * Katti-Matti, vuonna 1986 valmistunut elokuva * Kattimatti, Suomessa vuosina 1986–1991 ilmestynyt sarjakuvalehti
Malcolm Frager

Malcolm Frager (15. tammikuuta 1935 Saint Louis, Missouri – 20. kesäkuuta 1991 Pittsfield, Massachusetts) oli yhdysvaltalainen pianisti.Malcolm Frager Oxford ReferenceMALCOLM FRAGER COLLECTION Eastman School of Music Frager aloitti pianonsoiton kuusivuotiaana ja esiintyi St. Louisin sinfoniaorkesterin kanssa ensimmäisen kerran kymmenen vuoden iässä. 14-vuotiaana hän muutti New Yorkiin ja aloitti opiskelun Carl Friedbergin johdolla. Hän suoritti myös venäjän kielen opinnot Columbian yliopistossa ja valmistui vuonna 1957.Malcolm Frager Queen Elisabeth Competition Frager sai kansainvälistä tunnustusta voitettuaan Leventritt-palkinnon vuonna 1959 ja Kuningatar Elisabetin musiikkikilpailun ensipalkinnon 1960. Hän teki konsertoinnin ohella historiallista tutkimustyötä piano-ohjelmistosta, erityisesti Robert Schumannin musiikista. Vuonna 1967 hän löysi uudelleen Schumannin pianokonserton alkuperäisversion käsikirjoituksen ja vuonna 1978 toisessa maailmansodassa kadonneeksi luullun 1700–1800-lukujen säveltäjien teosten käsikirjoituskokoelman. Frager piti ensimmäisen konserttikiertueensa vuonna 1959. Ensimmäisen kerran hän esiintyi Neuvostoliitossa vuonna 1963. Hän tuli erityisen suosituksi siellä ja Euroopassa. Frager teki esiintymisiä myös Latinalaisessa Amerikassa, Kaukoidässä ja Australiassa. Schumannin ohella hänen ohjelmistoonsa kuului esimerkiksi Joseph Haydnin, Wolfgang Amadeus Mozartin, Ludwig van Beethovenin, Franz Schubertin, Frédéric Chopinin, Sergei Prokofjevin ja Béla Bartókin musiikkia. Hän tunsi kiinnostusta 1700-luvun fortepianoja kohtaan ja levytti niillä Haydnin sekä Mozartin sävellyksiä. Frager oli usein tuomarina musiikkikilpailuissa. == Lähteet == Luokka:Yhdysvaltalaiset pianistit Luokka:Vuonna 1935 syntyneet Luokka:Vuonna 1991 kuolleet
Rajatalo

Rajatalo on ollut maakirjatalo, joka on kuulunut säterikartanon alaisuuteen. Rajatalo on saattanut sijaita eri maarekisterikylässä kuin säterinsä, mutta nauttinut silti säterin etuoikeuksista. == Lähteet == Luokka:Suomen asutus- ja yhteiskuntahistoria Luokka:Maanmittaus
Mariout

Mariout tai Mariut (), antiikin Mareotis tai Mareia ( tai ), on järvi Egyptissä. Se sijaitsee Egyptin pohjoisrannikon lähellä Niilin suiston länsipuolella ja heti Aleksandrian kaupungin eteläpuolella.Strabon: Geografika 17 s. 789–799; Stefanos Byzantionlainen: Ethnika sub voce Mareotis Libya, Plinius vanhempi: Naturalis historia 5.10 s. 11. == Historia == Antiikin Mareotis-järvi oli nykyistä suurempi ja kulki pitkänomaisena rannikon suuntaisesti. Antiikin Aleksandria oli rakennettu sen ja meren väliselle kannakselle. Järven kokonaispituus oli noin 68 kilometriä, ja sen länsipää oli noin 42 kilometriä kaupungista lounaaseen. Järven rannalla sijaitsivat Aleksandrian lisäksi myös Mareia, josta järvi sai nimensä, sekä Taposiris Megale. Ennen Aleksandrian perustamista järveen viitattiin ilmauksella ”Järvi Faroksen yläpuolella”. Antiikin aikana Aleksandrian Eunostoksen satamasta ja järveltä kulki kanava, joka johti Niilin läntisimpään suuhaaraan eli Kanobikos-suuhaaraan (Kanopoksen haaraan). Mareotiksen rannoilla oli varakkaiden maaseutuasuntoja ja tiloja, ja sinne oli istutettu oliivipuita ja viinitarhoja. Sen vesissä kasvoi papyrusta, jota hyödynnettiin kirjoitusmateriaalina. Järvessä oli kahdeksan saarta. Järven ympäristöä kutsuttiin joskus omaksi nomoksekseen, Mareoteen nomokseksi (), mutta se ei kuulunut faaraoiden ajan vakiintuneiden nomosten joukkoon.Klaudios Ptolemaios: Geografia 4.5.8, 4.5.34. Myöhäisantiikin aikana ja erityisesti arabivalloituksen jälkeen kanavat jäivät hoitamatta, ja järvi alkoi pienentyä ja sen vesi madaltua. Nykyisin järvi on paljolti kuivunut ja jakautunut useampaan osaan. == Lähteet == == Aiheesta muualla == Luokka:Egyptin järvet
Mareia

Mareia voi tarkoittaa seuraavia: * Mareia, nyk. Mariout, järvi Egyptissä Niilin suiston länsipuolella * Mareia, Mariotis, Pa-Merit, muinainen kaupunki Mariout-järven rannalla Egyptissä
LaMelo Ball

LaMelo LaFrance Ball (s. 22. elokuuta 2001 Anaheim, Kalifornia, Yhdysvallat) on yhdysvaltalainen koripalloilija joka pelaa NBA:ssa. Charlotte Hornets valitsi hänet kolmantena pelaajana vuoden 2020 varaustilaisuudessa. Ball on pelipaikaltaan pelintekijä. Ballin veli, Lonzo Ball pelaa myös NBA:ssa. Ballin isä on LaVar Ball. ==Lähteet== Luokka:Elävät henkilöt Luokka:Vuonna 2001 syntyneet Luokka:Yhdysvaltalaiset koripalloilijat